rlitschk/wikidir huggingface dataset:
Victoria Eilun At Victoria Eilun (ingelsk Victoria Island, Inuktitut Kiilliniq) as det naistgratst eilun uun Kanada, an mä en grate faan 217.291 km² det njüügenstgratst üüb a hieler eerd. Hat leit uun a Kanaadsk Arktisk Archipeel uun a Arktisk Oosean. Poliitisk as hat apdiald tu a Nuurdwaast Teritoorien, an tu't Teritorium Nunavut. Commonskategorii: Victoria Eilun – Saamlang faan bilen of filmer
Ellesmere Eilun At Ellesmere Eilun as det traadgratst eilun uun Kanada, an at tjiinstgratst üüb a hieler eerd. Hat leit uun a Kanaadsk Arktisk Archipeel nuurden faan Greenlun, an hiart tu't Teritorium Nunavut. Commonskategorii: Ellesmere Eilun – Saamlang faan bilen of filmer
Bass Struat At Bass Struat (ingelsk Bass Strait) as en siangde tesken Tasmaanien an a fäästääg faan Austraalien. Waasten leit a Indisk Oosean an uasten at Tasmansia. Hat as 200 km briad, oober man 50 meeter jip. Uun a leetst istidj fool at Bass Struat drüg. Hat as näämd efter di ingelsk forsker George Bass. Commonskategorii: Bass Struat – Saamlang faan bilen of filmer
Mount St. Helens A Mount St. Helens [ˌmaʊnt sənt ˈhelənz] as en aktiiwen wulkaan uun a US-bundesstoot Washington. Hi as 2.539 m huuch an hiart tu't Kaskaadenkeed bi't waastküst faan Nuurdameerikoo. Plaadentektoonik uun't Kaskaadenkeed: Commonskategorii: Mount St. Helens – Saamlang faan bilen of filmer
Mount Rainier A Mount Rainier as en wulkaan uun a US-bundesstoot Washington naibi Seattle. Hi as 4.392 m huuch an hiart tu't Kaskaadenkeed bi't waastküst faan Nuurdameerikoo. Plaadentektoonik uun't Kaskaadenkeed: Commonskategorii: Mount Rainier – Saamlang faan bilen of filmer
Seattle Seattle (ingelsk: sɪˈætəl) as en gratstääd uun't nuurdwaastelk USA, an ferwaltangsteed faan't King County uun a US bundesstoot Washington. Seattle hää en wichtagen huuwen för di hanel auer a Pasiifik mä Aasien, Alaska an Hawaii. Uun Seattle wurd fliigern baud faan det onernemen Boeing. Seattle hää en maritiim kliima uun a madel breetjin mä mil wontern: Commonskategorii: Seattle – Saamlang faan bilen of filmer Wikivoyage Raisfeerer: Seattle (sjiisk)
A Dahlien (Dahlia) san en plaantenskööl uun det famile faan a Kurewbloosen (Asteraceae). Flook slacher wurd üs potbluum aptaanj. Dahlia tenuicaulis Dahlia merckii Dahlia sherffii Commonskategorii: Dahlien – Saamlang faan bilen of filmer Wikispecies hää en artiikel tu: Dahlien
Gazastrimel A Gazastrimel (araabisk ‏قطاع غزّة‎‎, DMG Qiṭāʿ Ġazza, hebreewsk ‏רְצוּעַת עַזָּה‎‎Rətzūʿat ʿAsah, ütjspreegen: gaasa) as en regiuun bi't küst faan't Madlunsia. Hi as dial faan Palestiina, an apdiald tu fiiw distrikten (guwernoraaten). Sant 2007 woort a Gazastrimel faan a Hamas regiaret, diar di stoot Israel ei gudkäänd. Uun Oktuuber 2023 hää a Hamas en kriich jin Israel begand. Commonskategorii: Gazastrimel – Saamlang faan bilen of filmer
Gaza Stääd Gaza [ˈgaːza] (araabisk ‏غزة‎‎ Ghazza, DMG Ġazza) as en stääd uun a Distrikt Gaza, an ferwaltangsteed faan a Gazastrimel (Palestiina). Hat hää en huuwen bi't Madlunsia. Commonskategorii: Gaza Stääd – Saamlang faan bilen of filmer
Distrikt Gaza At Gouvernement Gaza (araabisk ‏محافظة غزة‎, DMG Muḥāfaẓat Ġazza) as ään faan fiiw distrikten uun a Gazastrimel (Palestiina) mä't hoodstääd Gaza Stääd. Hat as at hoodkwartiir faan a Hamas, diar 2007 a Gazastrimel auernimen hää. Commonskategorii: Distrikt Gaza – Saamlang faan bilen of filmer
Indien, (fe.) Inje as en lun uun Süüd-Aasien mä 27 bundesstooten an aacht teritoorien. Diar lewe muar üs 1,4 miljaarden minsken. Muar minsken lewe bluas uun Sjiina. Indien as sant 1947 lasmoot faan det Commonwealth of Nations. World Population Prospects 2022. ufrepen di 16. Jüüne 2022 (ingelsk). Human Development Index Commonskategorii: Indien – Saamlang faan bilen of filmer Wikimedia Atlas: Indien – Geograafisk an histoorisk koorden 21.12555555555678.310555555556Koordinaaten: 21° N, 78° O
A Hamas (araabisk ‏حَمَاسْ‎‎) as en radikaal islamistisk organisatsion faan Palestinensern. Hat hää 2007 det regiarang faan a Gazastrimel auernimen. Hat as en poliitisk partei, en sotsiaalferbant an en militeerferbant. A Hamas wal Israel ei gudkään, an di stoot Israel tunant maage. A 7. Oktuuber 2023 hää a Hamas en kriich jin Israel begand. Al tuföören hää a Hamas auer juaren Israel mä rakeeten uungreben, diaram woort hat faan a EU an ööder demokraatisk lunen üs teroristisk ferianagang uunsen. Commonskategorii: Hamas – Saamlang faan bilen of filmer
Ingmar Bergman Sweedsken dreibukskriiwer, film- an teooterrejesöör Ernst Ingmar Bergman [ˌiŋːmaɾ ˈbæɾːʝman] (* 14. Jüüle 1918 uun Uppsala; † 30. Jüüle 2007 üüb Fårö) wiar en sweedsken dreibukskriiwer, film- an teooterrejesöör. 1997 wurd Bergman üs best rejesöör faan aal a tidjen ütjtiakent. Commonskategorii: Ingmar Bergman – Saamlang faan bilen of filmer
Gotnisk Gotnisk (sweedsk gotländska mål) as det sweedsk spriakwiis, diar üüb Gotland an Fårö snaaket woort. A Sweeden maage en ferskeel tesken Gutländska, det as nai mä Sweedsk, an Gutamål, det komt faan Ual-Gotnisk uf, an skeelt aal wat muar faan ööder sweedsk spriakwiisen. At Gutamål hää flook aanj wurden:
Walt Disney Walter Elias „Walt“ Disney (* 5. Detsember 1901 uun Chicago, Illinois; † 15. Detsember 1966 uun Burbank, Kalifornien) wiar en US-amerikoonsken filmkonstler. Hi hää ham fööraal mä trikfilm befaadet, an täält üs ään faan a wichtagst filmkonstlern faan't 20. juarhunert. Commonskategorii: Walt Disney – Saamlang faan bilen of filmer
At list faan ISO 3166-2-Codes för Indien wiset di code för 28 bundesstooten an sööwen unioonsteritoorien. A codes bestun ütj tau dialen mä en streg diarmad. Di iarst dial as di code för't lun efter ISO 3166-1 (för Indien IN), di ööder as di code för 28 bundesstooten an jo sööwen unioonsteritoorien. Di code as tuleetst di 10. Detsember 2002 (PDF) feranert wurden. Feranrangen bi a ISO-Codes (ingelsk) ISO 3166-2, Referenztabelle der Ländercodes. ISO 3166-1, Referenztabelle der Ländercodes, wie sie in Domainnamen verwendet werden.
Hanjügern, (of.) Hanjükern (Accipitridae) san en fögelfamile an hiar tu't order faan a Gripfögler (Accipitriformes). Diar hiar 260 slacher tu. Accipiter – Aegypius – Aquila – Aviceda – Busarellus – Butastur – Buteo – Buteogallus – Chelictinia – Chondrohierax – Circaetus – Circus – Clanga – Cryptoleucopteryx – Elanoides – Elanus – Erythrotriorchis – Eutriorchis – Gampsonyx – Geranoaetus – Geranospiza – Gypaetus – Gypohierax – Gyps – Haliaeetus – Haliastur – Hamirostra – Harpagus – Harpia – Harpyopsis – Helicolestes – Henicopernis – Hieraaetus – Ictinaetus – Ictinia – Kaupifalco – Leptodon – Leucopternis – Lophaetus – Lophoictinia – Lophotriorchis – Macheiramphus – Megatriorchis – Melierax – Micronisus – Milvus – Morphnarchus – Morphnus – Necrosyrtes – Neophron – Nisaetus – Parabuteo – Pernis – Pithecophaga – Polemaetus – Polyboroides – Pseudastur – Rostrhamus – Rupornis – Sarcogyps – Spilornis – Spizaetus – Stephanoaetus – Terathopius – Torgos – Trigonoceps – Urotriorchis Flook slacher uun det famile faan a Hanjügern wurd man ianfach üs Hanjüger betiakent. Jo enkelt slacher san Accipiter Hanjüger (Accipiter gentilis) Düüwenfalk (Accipiter nisus) Aquila Könangiarn (Aquila chrysaetos) Buteo Müsensiif (Buteo buteo) Rüchfutet Müsensiif (Buteo lagopus) Circus Raidiarn (Circus aeruginosus) Blä Hanjüger (Circus cyaneus) Grä Hanjüger
Määster Venceslao Böömsk konstmooler Määster Venceslao of Wenceslao (1352 ? – 1411 ?) wiar en Böömsken mooler. Faan ham auerleewert as fööraal san Ciclo dei mesi (biltsirkel auer a muuner) faan amanbi 1390-1400. Hi as tu sen uun't Castello del Buonconsiglio uun Trient. Castello del Buonconsiglio A muuner September, Oktuuber, Nofember, Deetsember Commonskategorii: Määster Venceslao – Saamlang faan bilen of filmer
München as en krisfri stää önj dåt tjüsch bundeslönj Bayern. Deer booge 1.488.202 manschne (2020). Önj e agglomerasjoon booge ungefäär 2,6 milion (2009). Dåt as jü tweelftgrutste stää foon jü Europäische Union. München as bekånd um sin Oktoberfest. Önj 1158 wörd jü stää München grünläid. 1923: Putsch foon Adolf Hitler. 1972: Olympische Spaale. Allianz Arena Schloss Nymphenbörj Marienplåts Olympiapark Olympiatörn Theatinerschörk Theresienwiese Wüsteschörk Germany: States and Major Cities, citypopulation.de
Hans Momsen (* 23.10.1735 önj Foortuft, † 13.09.1811 uk deer) wus en böre, matematiiker än hamelsforscher. Di 23.10.1735 wörd bai di böre Momme Jensen önj Foortuft en latjen dring tuläid, än di füng di Noome Hans. Dåt schölj awäädrie Fraschlönjs grutste räägenmäister än nawigationsliirer Hans Momsen wårde. Hans wus Momme san tweede san, än hi wus mån wat spinkel. Deeram wörd hi bait hüs "dåt hanerng" unti hennerling nåmd. As latjen dring såch hi iinjsen hü san taatje en stuk lönj tiiknet än beräägnet, än hi frååget ham: "Weeram mååget taatje dåt sü? Momme Jensen swåårt: "Säk de aw e looft "Euklids 13 Elemente" üt, deer stoont et önj". Hans ging tu loofts än fün uk en holönjschen ütgoowe foon dåt bök, foon di grute griichische matematiker. Dåt häi san åte Jens Jakobsen nuch brükt, wat nawigationsliirer önj Holönj wään wus. Nü muurst Hans ouers jarst holönjsch liire. Ma en holönjsch fiibel än en biibel tu heelp, loket ham dåt uk önj en kurt tid. Ma 14 iir häi hi di gånse "Euklid" önjt hood. Dåt böreårbe feel ham swåår, än as hi awäädrie for e jardkoor schölj bai e dik, köö hi dåt ai döörhüülje. Hi füng dan ouers
En Speegel, (sö.)Spail (faan latiinsk speculum an specere 'sä') as en glääd flaak, diar laacht reflektiaret, huarbi a laachtstrualen paraleel bliiw. Sodenang as uun a speegel en speegelbil tu sen, diar akeroot so ütjsjocht üs det bil, bluas speegelferkiard. Uk ööder elektromagneetisk strualen üs t.b. mikrowaagen an tuuner, diar wi ei sä kön, kön reflektiaret wurd. Oober wi sai do ei speegelt, auer wi jo ei sä kön. Bi't speeglin gongt leewen en betj energii ferleesen, en gans letjen dial woort absorbiaret (ferslonken) of streid, an ei reflektiaret. Det speegelbil as nimer so laacht üs det bil. En speegel as normoolerwiis en glääsplaad, huar bääft üüb en fiinen film faan salwer of alumiinium as. An det metal diar bääft üüb woort lakiaret, amdat det ei begant tu oksiidiarin. En konvexen speegel as ei glääd an maaget det bil letjer. En konkaven speegel of hoolspeegel maaget det bil grater. En parabool"speegel" för elektromagneetisk strualen. Wan dü en aab sä wel, luke ans iin uun en speegel. Faan trataanj trinjam a boosel stareft di, di oner a speegel (= at booselaanj) sat. En ualen ütjdruk för 'speegel' as 'skemstian'. Diaram hää Moritz Momme Nissen sin nuurdfresk buk di nööm den: De Freske
En Lak as en farew, diar mä en gans fiinen film üüb materiool broocht woort. Hat jaft en hialer rä ünlik slacher faan laken. Jo skel: det materiool skuane, amdat det ei faan loft of weeder of ööder amweltiinflööd uungreben woort, det materiool en smoken klöör du, det materiool fein glääd maage. Det wurd 'lak' komt al loong uun en hialer rä indogermaans spriaken föör: itajeensk: 'lacca', madellatiinsk: 'laca', madelindisk: 'lakkhā' persisk: 'lak', araabisk: 'lakk', sanskrit: 'lâkṣấ '. Commonskategorii: Lak – Saamlang faan bilen of filmer
Sherpa (tibeetisk ཤེརཔཱ, Devanagari शेर्पा; uk Sharpa, Sharpa Bhotia, Xiaerba, Serwa) as en spriak, diar uun a Madel- an Süüdhimalaya spreegen woort. Hör spreegern het uk Sherpa. A miasten lewe uun Nepaal, öödern uun Indien an Tiibet (Sjiina). Sherpa bi Ethnologue
Hark Bohm (* 18. Mei 1939 uun Hamborag) as en sjiisken teooter- an filmkonstler, en skriiwer, rejesöör an filmemaager. Hi as uk profeser för film uun Hamborag weesen. Hark Bohm as üüb Oomram apwoksen. Efter't abituur 1959 uun Hamborag hää hi rochtswedenskapen studiaret. 1969 begand hi mä a filmkonst. Hi hää uun filmer faan R.W.Fassbinder mäspelet. 1971 hää hi mä öödern di 'Filmverlag der Autoren' grünjlaanj. Do wurd'er rejesöör faan kurtfilmer. Bekäänd wurden as'er mä 'Tschetan, der Indianerjunge' an 'Nordsee ist Mordsee' . Hi hää tuupwerket mä sok bekäänd rejesöören üs Rainer Werner Fassbinder, Werner Herzog, Volker Schlöndorf of Wim Wenders. Uk san uunnimen dring Uwe Bohm wiar bi a film an hää teooter spelet. 2024 hää'er en buk skrewen auer sin jööges üüb Oomram mä di nööm 'Amrum' . Diar as 2024 en film faan dreid wurden mä Diane Kruger, Detlev Buck, Matthias Schweighöfer, Lars Jessen. 1973: 'Preis der AG der Filmjournalisten' för Tschetan, der Indianerjunge 1988: 'IFF Chicago': Pris för Yasemin 1989: 'Filmband in Gold' för Yasemin Hark Bohm üüb't 'filmportal' Hark Bohm uun't Sjiisk Biografii Hark Bohm: Amrum (ndr.de)
Hark Olufs (* 17. of 19. Jüüle 1708 uun Sössaarep üüb Oomram; † 13. Oktuuber 1754 uk diar) wiar en siamaan. 1721 as Hark Olufs siamaan wurden an foor üüb det skap Hoffnung, wat san aatj, di koptein Oluf Jensen hiard. 1724 wurd sin skap üüb a wai faan Nantes tu Hamborag faan en kaaperskap ütj Algeerien apbroocht. Hi an sin tau fetern wurd fangd. Sin famile küd det huuch sum ei apbring, wat a slaawenhanelslidj för Hark haa wul. Det skap keerd oner Hamborger flag, an sodenang küd a däänsk könang ei halep. So kaam't, dat Hark uun Algier üs slaaw ferkääft wurd. Faan 1724 bit 1728 wiar hi di Bey faan Constantine tu siinsten. Hi wurd uun di tidj Gasnadal, det ment kasiarer an 1728 sogoor komandöör faan di Bey sin hüswacht. 1732 hed Hark a ridjersoldooten oner ham, hää 1735 en sliak jin a stääd Tunis uunfeerd an det stääd iinnimen. Di Bey wiar soonkboor an läät Hark di 31. Oktuuber 1735 frei, sodenang kaam'er turag tu Oomram. 1747 skrääw Hark Olufs en buk auer sin leewent üüb däänsk, det wurd 1751 iin uun't sjiisk auersaat. Di 13. Oktuuber 1754 stoorew Hark Olufs uun Sössaarep. Üüb san
At Dominikaans Republiik (spoonsk República Dominicana) as en stoot üüb det eilun Hispaniola, diar tu a grat antilen uun a Kariibik hiart. Di waasten faan Hispaniola hiart tu Haiti. At Dominikaans Republiik hää niks mä Domiinika tu dun. Dön tjiin gratst stääden uun't lun san: At lun hää'n natschunaalen distrikt (Santo Domingo) an dörtig prowinsen: CIA World Factbook 2008 International Monetary Fund, World Economic Outlook Database, April 2008 Human Development Index Dominican Republic: Major Cities, citypopulation.de Dominican Republic, citypopulation.de Dominican Republic, citypopulation.de Commonskategorii: Dominikaans Republiik – Saamlang faan bilen of filmer Wikimedia Atlas: Dominikaans Republiik – Geograafisk an histoorisk koorden 18.958333333333-70.345555555556Koordinaaten: 19° N, 70° W
Harro Paul Harring (* 28. August 1798 üüb Ibenshoof bi Wobenbel uun Nuurdfresklun; † 15. Mei 1870 uun Saint Helier üüb Jersey) wiar en rewolutsioneer, dachter an mooler. Harro Harring wiar di dring faan en büür, di leeder dikfööges wurd. Uun't tolhüs faan Hüsem hää'er liard. Leeder wul hi hal mooler wurd an ging tu't studiarin tu Kopenhuuwen an tu Dresden. Diar kaam'er mä radikaal studenten tuup, an sodenang begand hi, politiik tu maagin. 1821 ging hi tu a Philhellenisk Legioon an wul mä a Greksen jin at Osmaansk Rik stridj. A Greksen wul oober ei föl faan ham wed, do ging'er tu Itaalien an frinjet mä't konstlerkolonii faan Room. Uun Ingelun määt'er Lord Byron, an uun München skrääw'er faan 1823 bit 1826 för't teooter. 1826 an 1827 wiar Harring uun Wien, man Metternich jaaget ham ütj at lun. Uun München liard'er Heinrich Heine an di poliitiker Georg Fein käänen. Faan 1828 bis 1830 wiar Harring soldoot för't Rüsk Keiserrik uun Warschau. 1830 begand hi, för't rewolutsion tu stridjen. Hi skrääw för't bleed, dachtangen an romoonen, an saat ham för onertrakt natsioonen iin. Sin skraften wurd flooksis ferbeeden an hi salew muarsis ütj at lun jaaget. A onertrakt natsioonen tu
Carla Bley US-amerikoonsk jazz musiiker Carla Bley (bäären: Lovella May Borg; * 11. Mei 1936 uun Oakland, Kalifornien; † 17. Oktuuber 2023) wiar en US-amerikoonsk jazz musiiker, klawiarspeler, orgelspeler, komponistin an produsentin. 1971 Escalator over the Hill 1974 Tropic Appetites (Carla Bley) 1977 Dinner Music (Carla Bley) 1978 European Tour 1977 (Carla Bley Band) 1979 Musique Mecanique (Carla Bley Band) 1981 Fictitious Sports (Nick Mason, apnimen 1979) 1981 Social Studies (Carla Bley Band) 1982 Live! (Carla Bley Band) 1984 I Hate to Sing (Carla Bley Band) 1984 Heavy Heart (Carla Bley) 1985 Night-Glo (Carla Bley) 1987 Sextet (Carla Bley) 1988 Duets (Carla Bley und Steve Swallow) 1989 Fleur Carnivore (Carla Bley) 1990 Orchestra Jazz Siciliana Plays the Music of Carla Bley (apnimen 1989) 1991 The Very Big Carla Bley Band (Carla Bley Band) 1992 Go Together (Carla Bley an Steve Swallow) 1993 Big Band Theory (Carla Bley) 1994 Songs With Legs (Carla Bley) 1996 …Goes To Church (Carla Bley Big Band) 1998 Fancy Chamber Music (Carla Bley) 1999 Are We There Yet? (Carla Bley an Steve Swallow) 2000 4x4 (Carla Bley) 2003 Looking for America (Carla Bley Big Band), ütjtiakent mä a Preis der deutschen Schallplattenkritik 2003\3 2004 The Lost
Jazz (ütjspreegen: d͡ʒɛːs) as en musiikstiil, di sowat am 1900 uun a Süüdstooten faan a USA apkaam, an tuiarst bluas faan suart Amerikoonern spelet wurd. Hat jaft oober föl auergungsfurmen tu ööder stiilen, so üs folkmusiik of popmusiik. Uun a jazz woort miast mä musiikinstrumenten spelet, diar wi uk uun Euroopa kään: bloosinstrumenten, klawiar, gitaar, kontrabas, trumel. A jazz as man ei so stif, koon gans letjem of uk gratem wees, woort leewen gauer of uk staler, an läät uk steeds för frei spelin faan a enkelt instrumenten. A instrumenten spele leewen uk mä- an jinenööder (call and response). Uun't 20. juarhunert jääw't flook waier, mä det idee jazz amtugungen: New Orleans Jazz (sant 1905), Louis Armstrong Dixieland Jazz (sant 1910) Chicago Jazz (sant 1919), Bix Beiderbecke Swing (sant 1926), Django Reinhardt Bebop (sant 1940), Charlie Parker Latin Jazz (sant 1947), Dizzy Gillespie Cool Jazz (sant 1948), Miles Davis, John Coltrane Hard Bop (sant 1955) Soul Jazz Free Jazz (aanj faan a 1950er), Pharoah Sanders Jazz Fusion (aanj faan a 1960er), Weather Report An uk leeder kaam diar weder nei ideen tu: Acid Jazz, Nu Jazz, Smooth Jazz an öödern muar. Commonskategorii: Jazz – Saamlang faan bilen of filmer
A Süüdstooten san en gratregiuun faan a Ferianagt Stooten faan Ameerikoo mä 16 enkelt stooten an son 100 miljoon iinwenern. Jo lei süüdelk faan't Mason-Dixon-Liinje tesken Pennsylvania an Maryland. Diar jääw't noch bit 1865 at slaawerei. Üs Abraham Lincoln president wurd, haa a Süüdstooten jo ufspleden üs a Konföderiaret Stooten. Man jo haa di Amerikoonsk Bürgerkriich uun a juaren 1861-1865 ferleesen, an san do weder uun di gesamtstoot iinbünjen wurden. Uk daalang noch haa a Süüdstooten en aanj kultuur. A slaawenhualerstooten South Carolina, Mississippi, Georgia, Louisiana, Florida, Alabama, Texas, Virginia, Arkansas, North Carolina, Tennessee Uun a kriich bi a Nuurdstooten Delaware, Maryland, West Virginia, Kentucky, Oklahoma, District of Columbia. A trataanj stäären üüb det Konföderiareten flag haa oober niks mä di kriich tu dun, jo stun för a trataanj grünjleier stooten: Tuiarst 1776 Delaware, Maryland, Virginia, North Carolina, South Carolina an Georgia, do 1792 Kentucky, 1796 Tennessee, 1812 Louisiana, 1817 Mississippi, 1819 Alabama, 1821 Missouri, 1836 Arkansas, 1845 Florida an Texas. Commonskategorii: Süüdstooten – Saamlang faan bilen of filmer Wikivoyage Raisfeerer: Süüdstooten (sjiisk)
At Mason-Dixon-Liinje as det histoorisk grens tesk a Nuurd- an a Süüdstooten uun Ameerikoo. Hat as näämd efter di astronoom Charles Mason an di lunfermeeder Jeremiah Dixon, an ferlääpt fööraal faan waast tu uast üüb 39°43'20" nuurdelk breetje. Detdiar grens wiar nuadag wurden, auer a familin Penn an Calvert uun stridj auer hör lun wiar. An det as daalang noch at grens tesken Pennsylvania an Maryland. Detdiar grens stäänt oober uk för en kulturel grens tesken a Nuurd- an Süüdstooten, uun't süüden jääw't noch bit 1865 slaawerei. Doomools fersocht föl slaawen, auer detdiar grens tu flüchten. Man uun't nuurden wul jo näämen haa. At slaawerei as iarst efter a Amerikoonsk Bürgerkriich 1861-1865 apheewen wurden. Diaram lewe a miast suart Amerikoonern uk diar uun a Süüdstooten. Man iarst 100 juar leeder san jo 1964 mä't Civil Rights Act würelk liksteld wurden. Ferlicht komt faan Jeremiah Dixon uk di nööm Dixieland för a Süüdstooten uf. Commonskategorii: Mason-Dixon-Liinje – Saamlang faan bilen of filmer
Bryher Bryher (kornisk Breyer) as ian faan a Scilly Eilunen uun Cornwall, Ingelun, an tuup mä enkelt ööder üünbewenet eilunen en civil parish (gemeen). Üüb Bryher haa 2011 84 minsken lewet. Bryher as en tidjeneilun, an dü könst bi liachweeder auer tu't naibereilun Tresco luup. Commonskategorii: Bryher eilun – Saamlang faan bilen of filmer Commonskategorii: Bryher civil parish – Saamlang faan bilen of filmer
St. Agnes (Scilly Eilunen) St. Agnes (kornisk Aganas) as ian faan a Scilly Eilunen uun Cornwall, Ingelun, an tuup mä enkelt ööder üünbewenet eilunen en civil parish (gemeen). Üüb St. Agnes haa 2011 73 minsken lewet. St. Agnes as auer en lunbrag mä det naibereilun Gugh ferbünjen. Det lunbrag gongt oober bi huuchweeder oner. Commonskategorii: St. Agnes eilun – Saamlang faan bilen of filmer Commonskategorii: St. Agnes civil parish – Saamlang faan bilen of filmer
Tresco Tresco (kornisk: Ynys Skaw) as ian faan a Scilly Eilunen uun Cornwall, Ingelun, an tuup mä enkelt ööder üünbewenet eilunen en civil parish (gemeen). Üüb Tresco haa 2011 180 minsken lewet. Diar san trii saarpen: New Grimsby, Borough an Old Grimsby. Tresco hää en fluuchplaats. Commonskategorii: Tresco eilun – Saamlang faan bilen of filmer Commonskategorii: Tresco civil parish – Saamlang faan bilen of filmer
St. Mary's (Scilly Eilunen) St Mary’s (kornisk: Ennor) as det gratst faan a Scilly Eilunen uun Cornwall, Ingelun, an tuup mä enkelt ööder üünbewenet eilunen en civil parish (gemeen). Üüb St. Mary's haa 2011 1.666 minsken lewet. Diar san det hoodstääd Hugh Town an sääks saarpen: Old Town, Porthloo, Holy Vale, Maypole, Rocky Hill an Telegraph. St. Mary's hää en fluuchplaats. Commonskategorii: St. Mary's – Saamlang faan bilen of filmer
St. Martin's (Scilly Eilunen) St. Martin’s (kornisk Brechiek) as ian faan a Scilly Eilunen uun Cornwall, Ingelun, an tuup mä enkelt ööder üünbewenet eilunen en civil parish (gemeen). Üüb St. Martin's haa 2011 136 minsken lewet. Diar san trii saarpen: Lower Town, Middle Town an Higher Town. Commonskategorii: St. Martin's eilun – Saamlang faan bilen of filmer Commonskategorii: St. Martin's civil parish – Saamlang faan bilen of filmer
At list faan ISO 3166-2-Codes för Dominikaans Republiik wiset di code för 31 provinsen (provincias) an ään natsjunaaldistrikt (distrito nacional). A codes bestun ütj tau dialen mä en streg diarmad. Di iarst dial as di code för't lun efter ISO 3166-1 (för Dominikaans Republiik DO), di ööder as di code för det prowins of di distrikt. Di code as mä ISO 3166-2:2007 faan a 13. Detsember 2007 (iso.org) feranert wurden. Feranrangen bi a ISO-Codes (ingelsk) ISO 3166-2, Referenztabelle der Ländercodes. ISO 3166-1, Referenztabelle der Ländercodes, wie sie in Domainnamen verwendet werden.
Gugh Gugh (/ɡjuː/, kornisk Keow) as ian faan a Scilly Eilunen uun Cornwall, Ingelun, an hat hiart mä tu det civil parish (gemeen) St. Agnes. Gugh as knaap bewenet, diar stun man tau hüsang, an auer en lunbrag mä det naibereilun St. Agnes ferbünjen. Det lunbrag gongt oober bi huuchweeder oner. Commonskategorii: Gugh – Saamlang faan bilen of filmer
A Iibenholtplaanten (Ebenaceae) san en plaantenfamile uun det order faan a Ericales. Diar hiar trii sköölen mä ~ 750 slacher tu. Iibenholtbuumer (Diospyros) ~ 736 slacher -> Wikispecies Lissocarpa L. benthamii – L. guianensis – L. jensonii – L. kating – L. ronliesneri – L. stenocarpa – L. tetramera – L. uyat Euclea E. acutifolia – E. angolensis – E. asperrima – E. coriacea – E. crispa – E. dewinteri – E. divinorum – E. lancea – E. natalensis – E. polyandra – E. pseudebenus – E. racemosa – E. sekhukhuniensis – E. tomentosa – E. undulata Commonskategorii: Iibenholtplaanten – Saamlang faan bilen of filmer Wikispecies hää en artiikel tu: Iibenholtplaanten